มีเพศสัมพันธุ์กับแฟน ในวันที่5ของประจำเดือน ปกติเป็นคนมีประจำเดือนมากใน3วันแรก แต่4-5 จะเลือดออกกระปริบกระปรอย วันที่5มีอะไรกับแฟน แล้วถุงยางแตก หลั่งข้างใน เลยทานยาคุมฉุกเฉินชนิด 1 เม็ด1.5 milligrams (เภสัชแนะนำ)ภายใน12 ชม. อยากทราบว่าจะมีโอกาสท้องหรือไม่คะ ขอบมากค่ะ
สวัสดีค่ะ ยาคุมแบบฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%การมีเพศสัมพันธ์ไม่ว่าช่วงใดของรอบเดือนมีโอกาสตั้งครรภ์ได้ทั้งสิ้น จึงควรป้องกันทุกครั้งผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก